Aanloopbaan by OR Tambo oop ná brand(Foto: @MambaBroodryk, Twitter) ŉ Aanloopbaan by die OR Tambo-lughawe in Kempton Park is Maandagmiddag weer oopgestel nadat dit weens ŉ veldbrand gesluit moes word. Die lughawe het in ŉ kennisgewing op sy Twitter-profiel aangedui dat hy die 21L/03R-aanloopbaan as ŉ veiligheidsmaatreël sluit. Dit is as gevolg van ŉ veldbrand wat langs die lughawe in die veld begin het en na die lughawe versprei het. “Die baan is gesluit terwyl ons brand-en-reddingspanne die brand in bedwang probeer bring het,” het die lughawe bevestig. Die brand is binne ure in bedwang gebring waarna die baan weer oopgestel is. Video as received. @ortambo_int says “two non-operational aircraft” near Denel have been damaged. https://t.co/WRZzQBzLYa pic.twitter.com/ZfuvR4csBp — Yusuf Abramjee (@Abramjee) September 5, 2022